PATVIRTINTA

Joniškio r. Skaistgirio gimnazijos direktoriaus

2021 m. gruodžio 9 d. įsakymu Nr. V-93

**JONIŠKIO R. SKAISTGIRIO GIMNAZIJOS BENDRUOMENĖS VYKDOMO KALĖDINIO PROJEKTO „ATVERK ŠIRDELĘ GERUMUI“ NUOSTATAI**

**PROJEKTO ORGANIZATORIAI:** Joniškio r. Skaistgirio gimnazijos socialinė pedagogė Violeta Rudienė.

**PROJEKTO LAIKAS:** nuo 2021-12-06 iki 2021-12-17.

**PROJEKTO DALYVIAI**: Projekte dalyvauja Skaistgirio gimnazijos bendruomenė (ikimokyklinio ugdymo skyrius, gimnazijos PUG-IVg klasių mokiniai, klasių auklėtojai, mokytojai).

**PROJEKTO TIKSLAI:**

**Tikslai:**

1. Suvokti Šventų Kalėdų laukimo prasmę, perteikti prieškalėdinio laikotarpio nuotaiką ir svarbą, atverti širdis atjautai, bendruomeniškumui;

2. Suteikti kalėdinio džiaugsmo Joniškio ligoninės slaugos ir palaikomojo gydymo skyriaus ligoniams.

**Uždaviniai:**

1. Skatinti gimnazijos bendruomenės narių bendrystę kuriant atvirukus, rašant linkėjimus, ruošiant kalėdines dovanėles vienišam sergančiam žmogui.

2. Siekti, kad per kūrybinį darbą visa gimnazijos bendruomenė pajaustų Kalėdų laukimo džiaugsmą, pasitikėjimą savimi, išgyventų to laikotarpio dvasią, patirtų džiugių emocijų.

**PROJEKTO ORGANIZAVIMO ETAPAI**

|  |  |  |  |
| --- | --- | --- | --- |
| **DATA** | **PROJEKTO DALIS** | **VEIKLA** | **ATSAKINGI** |
| 2021-12-06 - 2021-12-17 | I DALIS | Kalėdinių atvirukų darymas, sveikinimų rašymas. | Skaistgirio ikimokyklinio ugdymo skyriaus auklėtojos, socialinė pedagogė, PUG-IVg klasių mokiniai, klasių auklėtojai, mokytojai. |
| 2021-12-15 | II DALIS | **Kalėdinių meduolių dirbtuvėlės.**  Gimnazijos direktorės pakviesti mokytojai, bendruomenės nariai keps, dekoruos kalėdinius meduolius. Iškeptais meduoliais dalinsis su Joniškio ligoninės slaugos ir palaikomojo gydymo skyriaus ligoniams. | Gimnazijos direktorė E. Aukselienė |
| 2021-12-17 | III DALIS | Projekto „Atverk širdelę gerumui“ padarytų kalėdinių atvirukų, dovanėlių perdavimas Joniškio ligoninės slaugos ir palaikomojo gydymo skyriaus slaugytojoms. | Gimnazijos socialinė pedagogė |

**ŠIUO PROJEKTU SIEKIAMA:**

Suprasti ir pajusti, kad Adventas – gražiausias, paslaptingiausias ir prasmingiausias prieškalėdinis laikotarpis. Tai geras laikas tapti kitokiu – tapti geresniu nei vakar, sau pačiam ar šalia esančiam. Kalėdos – stebuklų ir vilties šventė, kuri leidžia žmonėms pajusti artimųjų meilę ir šilumą.

Siekti ir tikėtis, kad gimnazijos bendruomenės narių laiškai, dovanėlės leis vienišiems sergantiems senoliams bent trumpam nusišypsoti ir suprasti, kad šiemet jų Kalėdos – nevienišos.

Ši iniciatyva turi stebuklingą užtaisą – joje sudalyvavę, ne tik dalijasi gerumu su kitais, bet ir patys tampa laimingesni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_